ประกาศคณะกรรมการกำกับกิจการพลังงาน เรื่อง หลักเกณฑ์ วิธีการ และเงื่อนไขการเริ่มประกอบกิจการไฟฟ้า พ.ศ. 2552

ประกาศคณะกรรมการกำกับกิจการพลังงาน
ประกาศคณะกรรมการกำกับกิจการพลังงาน
เรื่อง หลักเกณฑ์ วิธีการ
และเงื่อนไขการเริ่มประกอบกิจการไฟฟ้า
พ.ศ. ๒๕๕๒
 

อาศัยอำนาจตามความในมาตรา
๕๓ วรรคหนึ่ง แห่งพระราชบัญญัติการประกอบกิจการพลังงาน พ.ศ. ๒๕๕๐
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา
๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับกิจการพลังงานออกประกาศไว้
ดังต่อไปนี้

ข้อ ๑ ประกาศนี้เรียกว่า ประกาศคณะกรรมการกำกับกิจการพลังงาน
เรื่อง หลักเกณฑ์ วิธีการ และเงื่อนไขการเริ่มประกอบกิจการไฟฟ้า พ.ศ. ๒๕๕๒

ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ในประกาศนี้
ผู้รับใบอนุญาต หมายความว่า
ผู้ได้รับใบอนุญาตประกอบกิจการพลังงาน
สำนักงาน หมายความว่า
สำนักงานคณะกรรมการกำกับกิจการพลังงาน
เริ่มประกอบกิจการไฟฟ้า หมายความว่า
เริ่มผลิตไฟฟ้าเพื่อจำหน่ายหรือเพื่อใช้ในกิจการของตนเอง
และให้หมายรวมถึงเริ่มส่งไฟฟ้าและเริ่มจำหน่ายไฟฟ้าด้วย

ข้อ ๔ ผู้รับใบอนุญาตที่ประสงค์จะเริ่มประกอบกิจการไฟฟ้าในส่วนหนึ่งส่วนใด
ต้องแจ้งให้สำนักงานทราบไม่น้อยกว่าสิบห้าวันก่อนวันเริ่มประกอบกิจการไฟฟ้า
การแจ้งตามวรรคหนึ่งต้องมีรายละเอียดเกี่ยวกับวัน
เวลา สถานที่ กำลังการผลิตติดตั้ง กำลังการผลิตและปริมาณไฟฟ้าที่ถูกส่งเข้าระบบ

ข้อ ๕ การแจ้งตามข้อ ๔
ให้ทำเป็นหนังสือแจ้งให้สำนักงานทราบ โดยใช้วิธีการหนึ่งวิธีการใด ดังต่อไปนี้
(๑)
ส่งโดยตรงที่สำนักงาน
(๒)
ส่งทางไปรษณีย์ลงทะเบียนตอบรับ โดยให้ถือวันลงทะเบียนเป็นวันส่ง
(๓)
ส่งทางโทรสาร
โดยผู้รับใบอนุญาตต้องส่งเอกสารฉบับจริงภายในเจ็ดวันนับแต่วันที่ต้องแจ้งเริ่มประกอบกิจการไฟฟ้าตามข้อ
๔
(๔)
ส่งโดยวิธีการอื่นตามที่คณะกรรมการกำหนด

ข้อ ๖ เมื่อสำนักงานได้รับแจ้งตามข้อ ๕ แล้ว
ให้ออกใบรับแจ้งเพื่อเป็นหลักฐานการแจ้งให้แก่ผู้รับใบอนุญาตภายในเจ็ดวันนับแต่วันที่ได้รับแจ้ง
ในกรณีที่พนักงานเจ้าหน้าที่ตรวจพบในภายหลังว่าการแจ้งตามวรรคหนึ่งไม่ถูกต้องหรือไม่ครบถ้วน
ให้พนักงานเจ้าหน้าที่มีอำนาจสั่งให้ผู้รับใบอนุญาตแก้ไขให้ถูกต้องหรือครบถ้วนได้

ข้อ ๗ ผู้รับใบอนุญาตที่ได้เริ่มประกอบกิจการไฟฟ้าก่อนวันที่ประกาศนี้มีผลใช้บังคับไม่ว่าทั้งหมดหรือบางส่วน
ไม่ต้องแจ้งการเริ่มประกอบกิจการไฟฟ้าในส่วนดังกล่าวตามประกาศนี้อีก เว้นแต่จะมีการเริ่มประกอบกิจการไฟฟ้าเพิ่มเติมในส่วนหนึ่งส่วนใดภายหลังจากวันที่ประกาศนี้มีผลใช้บังคับ
ให้ผู้รับใบอนุญาตดำเนินการแจ้งตามประกาศนี้

ข้อ ๘ ให้ประธานกรรมการเป็นผู้รักษาการตามประกาศนี้
และวินิจฉัยชี้ขาดปัญหาเกี่ยวกับการปฏิบัติตามประกาศนี้


ประกาศ ณ วันที่ ๑๒
ตุลาคม พ.ศ. ๒๕๕๒
ดิเรก ลาวัณย์ศิริ
ประธานกรรมการกำกับกิจการพลังงาน












ปริยานุช/จัดทำ
๒๓ ธันวาคม ๒๕๕๒

นันท์นภัสร์/ตรวจ
๒๓ ธันวาคม ๒๕๕๒

จุฑามาศ/ปรับปรุง
๖ ธันวาคม ๒๕๕๙

[๑] ราชกิจจานุเบกษา
เล่ม ๑๒๖/ตอนพิเศษ ๑๘๐ ง/หน้า ๓๐/๑๖ ธันวาคม ๒๕๕๒